3 leerlinge vervolg ná seun (17) in bakleiery sterf | Netwerk24
3 leerlinge vervolg ná seun (17) in bakleiery sterf
Deur Charné Kemp 09 Oktober 2019 11:13
Drie 17-jarige hoërskoolseuns verskyn Woensdag in die landdroshof in Postmasburg in die Noord-Kaap op 'n aanklag van moord nadat 'n medeleerling van die Blinkklip Sekondêre Skool in Postdene aangerand en gestenig is.
Die oorledene was Tumi Witbooi (ook 17), wat glo 'n familielid van die stasiebevelvoerder van die plaaslike polisiekantoor is.
Kol. Mashay Gamieldien, polisiewoordvoerder, het gesê Witbooi en die drie seuns was glo Dinsdagoggend by die skool in 'n bakleiery betrokke. Witbooi is glo aangerand en met klippe gegooi.